
RAPORT DE SPECIALITATE,

[bookmark: _Hlk117084688]privind aprobarea dobândirii de către Municipiul Timişoara, a imobilelor-teren înscrise în 
[bookmark: _Hlk118206361]CF nr. 455040 Timișoara și CF nr. 455041 Timișoara ce fac obiectul renunţării la dreptul de proprietate de către Duca Ambroziu, Duca Marinela și Precob-Cretu Liana-Codruța și trecerea terenurilor respective din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum  


[bookmark: _Hlk118206795]Având în vedere adresa nr. CT2022-007430 din 27.10.2022, înregistrată la Primăria Municipiului Timişoara de către Duca Ambroziu, Duca Marinela și Precob-Cretu Liana-Codruța prin care ne înştiinţează că renunţă la dreptul de proprietate, asupra imobilelor-teren situate în Timişoara, înscrise în CF nr. 455040 Timişoara, nr. cad. 455040 în suprafaţă de 1543 mp și CF nr. 455041 Timișoara nr. cad. 455041 în suprafață de 574 mp reprezentând teren intravilan destinat pentru drum .
[bookmark: _Hlk118206957]Având în vedere, “Declaraţia”, de renunţare la dreptul de proprietate, autentificată sub nr. 5729 din 27.09.2022, la Societatea Profesională Notarială „ROMÂNU”, de către Notar Public Românu Silvia, prin care proprietarii tabulari al imobilelor-teren menționate mai sus, reprezentați prin Duca Ambroziu, Duca Marinela și Precob-Cretu Liana-Codruța, declară că renunţă la dreptul de proprietate asupra acestora. Totodată declară că, imobilele-teren se află în circuitul civil, sunt libere de orice sarcini reale sau personale, nu formează obiectul vreunui litigiu, ori al vreunei promisiuni de înstrăinare sau pact de opțiune .
În vederea îndeplinirii prevederilor HCLMT nr. 145/19.04.2022 privind aprobarea PUZ ”Zona rezidențială cu funcțiuni complementare” intravilan extins Timișoara este necesară aprobarea dobândirii de către Municipiul Timişoara, a imobilelor-teren înscrise în CF nr. 455040 Timișoara nr. cad. 455040 și CF nr. 455041 nr. cad. 455041 ce fac obiectul renunţării la dreptul de proprietate de către Duca Ambroziu, Duca Marinela și Precob-Cretu Liana-Codruța şi totodată, trecerea terenurilor respective, din domeniul privat în domeniul public al Municipiului Timişoara, cu destinaţia de “teren intravilan destinat pentru drum ”.
În conformitate cu prevederile art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art. 562, alin. 2 din Codul Civil, în CF nr. 455040 Timișoara și CF nr. 455041 Timișoara a fost notată declaraţia de renunţare. 
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”.
            Având în vedere cele menţionate mai sus şi faptul că, din declaraţia proprietarului şi înscrisul din cartea funciară, rezultă că, destinaţia imobilului-teren este, ”teren intravilan destinat pentru drum ”, în temeiul art. 286, alin. 4 şi a pct. I din Anexa nr. 4, din OUG nr. 57 din 03.07.2019 - privind Codul administrativ, înaintăm spre dezbaterea și aprobarea Consiliului Local al Municipiului Timişoara, proiectul de hotărâre privind aprobarea dobândirii de către Municipiul Timişoara, a imobilelor-teren înscrise în CF nr. 455040 Timișoara și CF nr. 455041 Timișoara ce fac obiectul renunţării la dreptul de proprietate de către Duca Ambroziu, Duca Marinela și Precob-Cretu Liana-Codruța și trecerea terenurilor respective din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum  .

